Publication: Magyar Közlöny
Issue: MK-2011-144 (Year: 2011, Number: 144)
Era: contemporary
Section: 3. melléklet a 21/2011. (XII. 5.) MNB rendelethez
Paragraph Index: 325

1. Az érme leírása 1.1. Az érme réz (75%) és nikkel (25%) ötvözetébõl készült, súlya 7,7 gramm, átmérõje 27,4 mm, peremvastagsága 1,8 mm, széle sima. 1.2. Az érme elõlapjának szélén található gyöngysor-szegélyen belül, körvonal által határolt külsõ köriratban a „MAGYAR KÖZTÁRSASÁG”, belsõ köriratban az „AZ EURÓPAI UNIÓ TAGJA” felirat olvasható. Az érme középsõ részén Magyarország címere látható. A címer alatt, a köriratot megszakítva, az Európai Uniót jelképezõ tizenkét csillagból álló koszorúban a „2004” verési évszám olvasható. 1.3. Az érme hátlapjának szélén található gyöngysor-szegélyen belül, a középmezõben a – kissé egymásra csúsztatott számjegyekbõl álló – „50” értékjelzés, az értékjelzés bal és jobb oldalán, alul díszítõvonal látható. Az értékjelzés alatti két vízszintes sorban a „FORINT” felirat és a „BP.” verdejel olvasható. 1.4. Az érme különleges – ún. proof – technológiával is készíthetõ.

Source: https://magyarkozlony.hu/hivatalos-lapok/c32ab8d99c007dcb9acded70b61a9abcd7c4c18b/dokumentumok/1bc11e20c361193e8ac16fac172659245b6b735e/letoltes